**ΟΔΗΓΙΕΣ ΓΙΑ ΤΗΝ ΕΡΓΑΣΙΑ ΣΤΟ ΝΕΥΡΙΚΟ ΣΥΣΤΗΜΑ**

**Γενικά:**

Η εργασία θα παίξει ρόλο στην προσαύξηση της βαθμολογίας α’ τετραμήνου για το μάθημα της βιολογίας.

Δεν είναι υποχρεωτική. Παρ’όλ’ αυτά, τη συνιστώ σε όλους, μιας και είναι ευκαιρία να ερευνήσετε χρήσιμα πεδία, και να εμπλουτίσετε τις γνώσεις σας πάνω σε γνωστά θέματα υγείας που αφορούν εμάς τους ίδιους και τους συνανθρώπους μας.

**ΤΡΟΠΟΣ παράδοσης/επίδειξης**

Εκτός από την εργασία που θα εκτυπώσετε, ή θα μου δώσετε σε usb stick, ή μέσω αποστολής στο e-class, υπάρχει δυνατότητα να υπάρξει και 15λεπτη παρουσίαση στην τάξη με χρήση powerpoint . Υπάρχει η δυνατότητα να κάνετε και ομαδική εργασία.

**ΧΡΟΝΟΣ**

Συνιστώ αν σκοπεύετε να την αρχίσετε να ξεκινήσετε την έρευνα θέματος και τη συλλογή υλικού από τώρα.

Η παράδοση και τυχόν παρουσίασή της θα γίνει τον Ιανουάριο του 2025.

**ΕΠΙΛΟΓΗ ΘΕΜΑΤΟΣ**

* Τα θέματα που έχουν αναρτηθεί είναι ενδεικτικά-μπορείτε να καταπιαστείτε με οποιοδήποτε άλλο της αρεσκείας σας
* Το Θέμα θα πρέπει να έχει έστω και έμμεση σχέση με το νευρικό σύστημα.
* Να μην επιλέξετε πολλά διαφορετικά θέματα, εκτός αν είναι συναφή και μπορείτε να τα συνδέσετε μεταξύ τους.

**ΠΗΓΕΣ**

* Υλικό μπορείτε να αναζητήσετε με κάθε μέσο που διαθέτετε/ έχετε πρόσβαση (βιβλία, περιοδικά, μαρτυρίες, μηχανές αναζήτησης στο διαδίκτυο κλπ
* Στο τέλος τις εργασίας , στη τελευταία σελίδα, να αναφέρετε από που αντλήσατε τα στοιχεία σας πχ άρθρο ή ιστοσελίδα

**ΠΕΡΙΕΧΟΜΕΝΟ**

* Δεν πρέπει να είναι η εργασία μόνο από μία πηγή πχ μια μόνο ιστοσελίδα
* Θα πρέπει να επεξεργαστείτε το υλικό σας , κατά τέτοιο τρόπο ώστε στο κείμενό σας να αποφεύγετε δυσνόητες πληροφορίες και ορολογίες που δεν κατανοείτε οι ίδιοι. Άρα όσο το δυνατόν πιο λιτά και απλά.
* Να δώσετε έμφαση στη συνοδεία του κειμένου σας με το αντίστοιχο οπτικο-ακουστικό υλικό

**ΔΟΜΗ-ΠΩΣ**

(τα 2 πρώτα κυρίως για τις παρουσιάσεις)

* Παίζει σπουδαίο να βρείτε έναν ευρηματικό τίτλο, που να παρακινεί την περιέργεια/ το ενδιαφέρον του κοινού
* Να ξεκινήσετε με μια εύστοχη ή και πρωτότυπη εισαγωγή.
* Στην εισαγωγή να περιγράψετε το ζήτημα που θα ερευνήσετε
* Στο Κύριο μέρος να αναπτύξετε το υλικό/πληροφορία/διαδικασίες/πειράματα/απόψεις/συμπεράσματα κλπ
* Στον Επίλογο θα τονίσετε τα βασικά συμπεράσματα και ίσως κάποιο μήνυμα που πρέπει να περάσετε σε σχέση με το θέμα υγείας που πραγματεύεστε.

**ΕΚΤΑΣΗ**

* 2-3 σελίδες το ανώτερο, δίχως τις φωτογραφίες
* 10-15 σελίδες powerpoint

**ΟΜΑΔΙΚΗ ΕΡΓΑΣΙΑ**

Στην περίπτωση ομαδικής εργασίας:

* Ο καθέ μαθητής θα έχει συγκεκριμένο ρόλο- αρμοδιότητα (παρουσίαση, συγγραφή, δημιουργός ppt κλπ)
* Ο καθένας αποδεδειγμένα πρέπει να δείξει την ενεργή του συμμετοχή στην εργασία
* Η παρουσίαση με ppt είναι υποχρεωτική

**ΠΑΡΟΥΣΙΑΣΗ**

(είτε ατομική είτε ομαδική)

* Η παρουσίαση καλό θα ήταν να μην είναι εκφώνηση-άρα ο μαθητής καλείται να παρουσιάσει το θέμα του αφού πρώτα έχει εξοικειωθεί με τις πληροφορίες-που θα τις επικοινωνήσει στο κοινό με απλά , καθαρά δικά του λόγια.
* Οι μαθητές ως κοινό, επιθυμητό είναι να έχουν ενεργή συμμετοχή πχ απορίες στο τέλος κάθε παρουσίασης

(Φυσικά η έκθεση για πρώτη φορά σε ένα ακροατήριο δεν είναι κάτι εύκολο -αλλά αξίζει να την επιχειρήσετε.)